Iranska vlada nastavlja sa kršenjem ljudskih prava
Ukolliko su sloboda i demokratija zaživjele u muslimanskim zemljama poput Indonezije, Turske, Afganistana, Iraka, zašto  ne bi bile pra
Američki State Deprtment objavio je najnoviji izvještaj o poštivanju ljudskih prava. Paula Dobriansky, američki državni podsekretar za globalne odnose istakla je ozbiljnosti tog pitanja za Sjedinjene države. ”Promoviranje poštivanja ljudskih prava nije samo jedan od elemenata naše vanjske politike. To je temelj naše politike i naša najveća briga. Ovi izvještaji pokazuju da civilizirani svijet prati što diktatori i korumpirani zvaničnici rade da će oni zbog tih postupaka snositi odgovarajuće posljedice.“ Gospođa Dobriansky je ocijenila da su ljudi na Srednjem istoku sve više svjesni nedostatka slobode u tom regionu i da su željni su da imaju slobodu i ljudska prava koja mnogi ljudi i drugim regionima. ”Ukolliko su sloboda i demokratija zaživjele u muslimanskim zemljama poput Indonezije, Turske, Afganistana, Iraka, zašto ne bi bile pravilo u Iranu, Libiji, Siriji i Saudijskoj Arabiji?“ U izvještaju State Depertmenta o Iranu se kaže da je tokom prošle godine iranska vlada poznata po kršenju ljudskih prava nastavila da još ozbiljnije uksraćuje ta prava. U ta kršenja spadaju veliki broj pogubljenja, mučenja, okrutna kažnjavanja, kao što su bičevanja i amputacije. Iranskim građanima uskraćeno je pravo na sudski proces i pošteno suđnje. Nije im dozvoljeno da promijene vladu, a vjerski režim koji je na vlasti ograničava im slobodu govora, medija, udruživanja i praktikovanja vjere. Michael Kozak, pomoćnik američkog državnog sekretara za pitanja demokratije, ljudskih prava i rad, kaže da je vlada u Iranu van dogadjaja kada je riječ o promjenama koje se događaju drugdje, posebno na Srednjem istoku. ”Kada pogledate šta se događa u Iraku gdje su upravo održani izbori, kada pogledate palestinska područja, gdje su upravo sprovedeni slobodni izbori, kada egipatski predsjednik Hosni Mubarak ako ništa drugo ono bar govori o sprovođenju slobodnih izbora, i kada gledate na ono što se događa u Iranu, to je u najvećoj mjeri upravo suprotno.“ “To je veliki problem za Iran ukoliko želi da postane poštovanim članom svjetskre organizacije, istakao je gospodin Kozak. ”Režim u Iranu jednostavno ne čini ono što bi ga moglo uvrstiti u to članstvo”.